**Uspešno zaključen projekt Eko vrtca 2019/2020**

Z veseljem sporočava, da smo v letošnjem letu v našem vrtcu znova pridobili zeleno zastavo, kar pomeni, da je projekt Eko vrtca za leto 2019/2020 uspešno potrjen in zaključen.

Pri projektu **ŠOLSKA VRTILNICA** smo z otroki urejali vrt in gredice okoli vrtca, kar so radi počeli. Otroci so se naučili in spoznali imena določenih rastočih rastlin. Z njimi smo prepoznavali posajene rastline s pomočjo enostavnih določevalnih ključev. Z njimi smo tudi posadili nove sadike.

Pravljice so bile v tem šolskem letu vodilo dela prvega starostnega obdobja pri načrtovanju mesečnih dejavnosti. Vsak mesec nas je spremljala ena glavna – vodilna pravljica in tudi druge, tematsko primerne. Vsebino pravljice smo spoznavali preko različnih dejavnosti, pri posameznih pravljicah pa smo se dotaknili tudi eko plati, saj smo se s projektom **EKOBRANJE ZA EKOŽIVLJENJE** urili predvsem v skrbi za naravo in okolico. V mesecu februarju smo za otroke pripravili teden pravljic. Preden smo se lotili likovnega ustvarjanja smo otrokom pravljico predstavili tudi kot ekološko tematiko.

Skozi celo leto smo opazovali različne drobne živali, ki so na plano prišle predvsem v deževnih in vlažnih dneh. Otroci so s projektom **TALNI ŽIV ŽAV** pridobili izkušnje natančnega opazovanja narave okrog sebe in se veselili vsake nove najdbe.

Ločevanje zavrženi stvari je temeljna naloga za ohranitev našega okolja, zato že v vrtcu otroke vsakodnevno navajamo na pravilno ločevanje odpadkov. S pomočjo simbolov na koših, so otroci lažje pravilno razvrščali odpadke v ustrezne koše. Ena izmed priljubljenih dejavnosti je bila igra in ustvarjanje z odpadnim materialom. Uporabljali smo različen odpaden material, pri katerem so otroci razvijali svojo domišljijo, ustvarjalnost ter ozaveščanje, da tudi preko projekta **PONOVNA UPORABA ODPADNIH EMBALAŽ** poglabljamo in začnemo razumevati naš odnos do okolja.

Mesečno je skupina po predvidenem razporedu ustvarjala na eko tematiko in v **EKO KOTIČKU** razstavila svoj izdelek.

S prispevkom smo sodelovali tudi pri izmenjavi dobre prakse v **EKOSKLADOVNICI** in pri oblikovanju strokovnega prispevka za **EKO NARAVOSLOVNI ZBORNIK**.

Lepo vas pozdravljava koordinatorici eko vrtca,

Lea Štrukelj Jeromen in Ana Gerčar.